burgasdotpro/wikipedia huggingface dataset:
Live in Prague

Noname Tour 2006 (Live In Prague) je názov prvého koncertného dvojalbumu aj DVD slovenskej skupiny No Name. Tento album, ako aj DVD v roku 2006 vydalo hudobné vydavateľstvo Universal Music.
Zoznam nahrávok na 114 minútovom DVD je zhodný s CD nosičmi koncertného dvojalbumu. V rámci bonusov je na DVD "Tour 2006 Live In Prague" fotogaléria obsahujúca šesť položiek a asi desaťminútový rozhovor, kde skupina No Name hovorí o fungovaní kapely a o turné. V texte na obale je ohlásené viac-uhlovo premietané video, ktoré sa týka jednej štvor-minutovej nahrávky. Posledným bonusom je videoklip.
V rovnováhe

V rovnováhe je názov šiesteho štúdiového albumu slovenskej skupiny No Name. Tento album v roku 2008 vydalo hudobné vydavateľstvo Universal Music.
Hem O

Hem O je druh hemu, ktorý je príbuzý hemu A. Na rozdiel od hemu A má však namiesto formylovej skupiny na uhlíku 8 metylovú skupinu.Zároveň je podobný hemu B, ale namiesto vinylovej skupiny na uhlíku 2 má hydroxyfarnezylovú skupinu (ktorá je prítomná i u hemu A). 
Funkcia hemu O je podobná hemu A v redukcii kyslíka u cicavcov. Hem O sa nachádza v rôznych bakteriálnych oxidázach, napríklad v terminálnej oxidáze v "E. coli." Inhibícia syntézy hemu O u "Plasmodium falciparum" by mohla predstavovať vhodný cieľ antimalarík.
Zoltán Jurko

Zoltán Jurko (* 25. január 1940 – † 18. november 2021) bol slovenský silový trojbojár a tréner silového trojboja.
Život.
Vzpieraniu sa začala venovať počas základnej vojenskej služby v rokoch 1959 – 1961. V tomto športe pokračoval počas svojho zamestnania v Ostrave (1962 – 1964) a od roku 1974 pôsobil v Telovýchovnej jednotke Zemplín Michalovce. Zúčastnil sa mnohých súťaží v silovom trojboji, pričom k jeho najvýznamnejším úspechom patrí titul majstra Slovenska, majstra Európy a majstra sveta, ako aj stanovenie viacerých národných, európskych a svetových rekordov v kategórii Masters. Zároveň sa organizačne podieľal na usporiadaní viacerých krajských a majstrovských súťaží na Slovensku.
Od roku 2003 sa venoval aj tréningu dorastencov a v roku 2005 po dohode s riaditeľom Spojenej školy Kollárova 17, Sečovce Ing. Milanom Leškaničom na tejto škole založil Oddiel silového trojboja.
Bol členom výboru Slovenskej asociácie silového trojboja a za svoj celoživotný prínos a rozvoj silového trojboja na Slovensku bol uvedený do Siene slávy silového trojboja.
Malý bok

Malý bok () je vrch v Nízkych Tatrách. Leží nad Malužinou, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a zasahuje na katastrálne územie obce Malužiná a Východná. Najbližšími sídlami sú západným smerom ležiaca Vyšná a Nižná Boca a Malužiná, severozápadne sa nachádza Kráľova Lehota a severne sú osady Svarín a Čierny Váh. Vrch je súčasťou Národného parku Nízke Tatry.
Opis.
Malý bok je súčasťou mohutnej rázsochy, ktorá vybieha severozápadným smerom z masívu Veľkého boku (). Je pokračovaním výrazného bočného hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú (). Z juhozápadného smeru masív vymedzuje dolina Hodruša severovýchodným smerom leží dolina Ústredok. Západným smerom susedí Domárka () a Pavlová (), severným Pukanec (), Pálenica () a Mačacia (), východným Chmelinec () a Veľký bok () a južným Zadná Široká, Zadná hoľa, Homôľka () a Kvasna (). Masív patrí do povodia Váhu, kde vodu z južnej a západnej časti odvádza Hodruša, čoby prítok riečky Boca, zo severovýchodných voda odteká Bystrým potokom do Svarínky. Na vrchol nevedie značený turistický chodník.
Výhľady.
Vrcholovú časť pokrýva nesúvislý, miestami riedky les s viacerými holinami v okolí i v oblasti hrebeňa, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry, časť Chočských vrchov, Oravskej Magury a Poľany.
Prístup.
Na vrchol nevedie značená turistická trasa, no juhozápadným úpätím prechádza dolinou Hodruša chodník z Malužinej do Sedla pod Veľkým bokom. Odtiaľ vedie žlto značený chodník na susedný Veľký bok.
Fontána Demetra

Fontána „Demetra“ (, doslova "Fontána „Démétér“"), alebo Fontan na Demetra ( je fontána z konca 19. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku. Kultúna pamiatka národného významu.
Lokalita.
Fontána sa nachádza v centrálnej časti Plovdivu v parku Car Simeonova gradina v blízkosti hlavného vchodu.
Dejiny a súčasnosť.
Fontánu zhotovil taliansky sochár Arnaldo Zocchi v roku 1892. Zhotovená bola na základe objednávky rakúskeho cisára Františka Jozefa I. a mala slúžiť ako svadobný dar pre knieža Ferdinanda I. Knieža fontánu pri príležitosti konania Prvej bulharskej poľnohospodársko-priemyselnej výstavy () podaroval Plovdivu, aby skrášlila časť novovybudovaného parku Car Simeonova gradina pri hlavnom vchode na výstavu. Fontána sa tak už od jeho otvorenia stala súčasťou parku Car Simeonova gradina. Odhalená bola spoločne s otvorením výstavy 1. augusta 1892.
V druhej polovici 20. a na začiatku 21. storočia bola fontána približne 50 rokov nefunkčná. V roku 2015 však prešla reštauráciou, v rámci ktorej bola jej funkčnosť obnovená. V tom istom roku bol fontáne pridelený štatút kultúrnej pamiatky národného významu. 
Charakteristika.
Fontána je dielom významného talianskeho sochára Arnalda Zocchiho.
Fontána pozostáva z ozdobnej nádrže nad ktorou je socha bohyne Démétér, ktorá drží amforu naplnenú strapcami hrozna. Architektonickým prevedením fontána napodobňuje barokový sloh.
Štatút a dôvod pamiatkovej ochrany.
Kategória: kultúrna pamiatka národného významu
Budova bola vyhlásená za kultúrnu pamiatku v Štátnom vestníku č.100 z roku 2015, pričom ako dôvod ochrany bola uvedená architektonicko-staviteľská ako aj umelecká hodnota budovy. Názov budovy ako je uvedený na zozname kultúrnych pamiatok národného významu je "Fontan na Demetra" (, doslova "Démétérina fontána").
The Best Of 1998–2009

The Best Of 1998–2009 je je prvá oficiálna kompilácia, ktorú na dvojalbume v roku 2009 vydalo slovenskej skupine No Name hudobné vydavateľstvo Universal Music. V zbierke štyridsiatich nahrávok nájdeme okrem známych originálnych hitov skupiny No Name aj coververziu piesne „Kristínka iba spí“ od Petra Nagya a Jula Kinčeka, šesť remixov pôvodných nahrávok skupiny a duet, rádiový hit No Name a českej kapely Chinaski česko-slovensky naspievaná pesnička nazvaná jednoducho „Ná, ná, náá“.
Mykofaktocín

Mykofaktocín je malá molekula, ktorý vzniká z peptidu patriaceho medzi RiPP (ribozomálne syntetizované a post-translačne upravené peptidy). Vyskytuje sa u mnohých mykobaktérií. Mykofaktocín bol objavený v bioinformatickej štúdii v roku 2011. Podľa všetkého funguje ako redoxný kofaktor.
Názov.
Názov „mykofaktocín“ je odvodený z troch slov:
Funkcia.
Predpokladá sa, že mykofaktocín sa účastní redoxných dráh nikoproteínov, teda bielkovín, ktoré majú nevymeniteľný pevne viazaný nikotínamidadeníndinukleotid (NAD). Tento predpoklad vychádza hlavne z komparatívnej genomickej práve, ktorá poukázala na mnohé paralely medzi mykofaktocínom a pyrolochinolínchinónom (PQQ). V oboch prípadoch 
Počet potenciálnych oxidoreduktáz, ktoré sú závislé na mykofaktocíne, kódovaných jedným genómom, môže byť celkom vysoký: aspoň 19 v "Rhodococcus jostii" RHA1 a dokonca až 26 pre rodinu krátkych dehydrogenáza/reduktáz (SDR) v "Mycobacterium avium".
Biosyntéza.
Dráha biosyntézy mykofaktocínu je aktuálne jedna z najbežnejších pre akýkoľvek RiPP systém v zbierke osekvenovaných bakteriálnych genómov. Nachádza sa v rôznych druhoch organizmov, avšak je prítomný prakticky výhradne v Actinomycetota, vrátane "Mycobacterium tuberculosis", ktoré spôsobuje tuberkulózu a teda je baktériou spôsobujúcou najväčší počet úmrtí spomedzi ľudských bakteriálnych patogénov. Tento systém prakticky úplne chýba v bežnom ľudskom mikrobióme, i keď je bežný v pôdnych baktériách.
Biosyntéza mykofaktocínu z prekurzorovho peptidu, MftA, začína dekarboxyláciou C-terminálneho tyrozínu pôsobením radikálového SAM enzýmu MftC, čomu napomáha bielkovina MftB, ktorá viaže prekurzorový peptid. Podľa všetkého potom MftC vykonáva i ďalšiu úpravu prekurzorového peptidu MftA, ktorou je izomerizácia, ktorú je možné ľahko minúť, tým, že vytvára novú väzbu tyramín-valín a v procese spotrebováva ďalší S-adenozylmetionín. Potreba týchto dvoch úprav, ktorými MftC upravuje MftA, by vysvetľovala vysoký stupeň zachovania aminokyselinovej sekvencie posledných ôsmych reziduí MftA, v porovnaní s úrovňou zachovania sekvencie v PqqA, prekurzorovom peptide pre pyrolochinolínchinón (PQQ). Homológ kreatininázy, MftE, následne uvoľňuje C-terminálny dipeptid, VY* (valín-tyrozín, kde * naznačuje upravený tyrozín). Enzým MftD potom premieňa dipeptid VY* na premykofaktocín, ktorý je biologicky aktívnym redoxným centrom. Posledná úprava je katalyzovaná glykozyltransferázou MftF, ktorá katalyzuje naviazanie rôzne veľkých β-1,4-oligomérov glukózy na premykofaktocín, niekedy nahradených za deriváty glukózy ako je 2-O-metylglukóza. Mykofaktocín teda nepredstavuje len jednu zlúčeninu, ale zmes niekoľkých príbuzných prenášačov elektrónov, ktoré sa líšia naviazanými oligosacharidmi.
Nový album

Nový album je názov siedmeho štúdiového albumu slovenskej skupiny No Name. Tento album v roku 2011 (tri roky po predošlom) vydalo hudobné vydavateľstvo Sony Music.
Aurora (Ontário)

Aurora je kanadské mesto v provincii Ontário.
Mesto je vzdelávacím a priemyselným centrom a časť obyvateľstva dochádza za prácou do metropolitnej oblasti Toronta.
Poloha.
Mesto sa nachádza 30 kilometrov severne od provinčného hlavného mesta Toronta.
Dejiny.
Originálny názov bol Machell's Corners, od roku 1854 sa volá Aurora, po gréckej bohyni východu Slnka. V roku 1863 bola založená ako „village“ a v roku 1888 ako „town“. V roku 1970 sa stala súčasťou Regional Municipality of York/York Region.
Demografia.
V sčítaní obyvateľstva v roku 2021 malo mesto 62 057 obyvateľov. Podľa sčítania v roku 2016 malo mesto 55 445 obyvateľov, z 53 715 z nich 37 320 uvádza ako rodný jazyk angličtinu, 675 francúzštinu a 15 720 neoficiálne jazyky, z toho 0 jazyky pôvodných obyvateľov. 35 ľudí uvádza češtinu, 45 slovenčinu. 215 ľudí udalo ako etnický pôvod český, 140 slovenský a 95 československý.
Gravenhurst

Gravenhurst môže byť:
Gravenhurst (Ontário)

Gravenhurst je kanadské mesto v provincii Ontário. 
Poloha.
Nachádza sa na južnom konci jazera Lake Muskoka, asi 170 kilomestrov severne od provinčného hlavného mesta Toronta.
Dejiny.
Mesto bolo v roku 1887 založené ako „town“, názov bol zvolený federálnou vládou. Gravenhurst bol centrom drevárskeho priemyslu, v súčasnosti je dôležitejší turizmus. V meste sa narodil významný lekár Norman Bethune.
Demografia.
V sčítaní obyvateľstva v roku 2021 malo mesto 13 157 obyvateľov. Podľa sčítania v roku 2016 malo mesto 12 311 obyvateľov, z 11 110 z nich 10 420 uvádza ako rodný jazyk angličtinu, 125 francúzštinu a 570 neoficiálne jazyky, z toho 5 jazyky pôvodných obyvateľov. 15 ľudí uvádza češtinu, 5 slovenčinu. 55 ľudí udalo ako etnický pôvod český, 30 slovenský a nikto československý.
No Name G2 Acoustic Stage

G2 Acoustic Stage je koncertný album a DVD slovenskej skupiny No Name. Tento album v roku 2014 vydalo hudobné vydavateľstvo Universal Music.
Bracebridge

Bracebridge môže byť:
S láskou

S láskou je názov ôsmeho štúdiového albumu slovenskej skupiny No Name. Tento album vyšiel v nezávislej distribúcii v roku 2015.
Bracebridge (Ontário)

Bracebridge je kanadské mesto v provincii Ontário. Je sídlom inštitúcií pre kanadský dištrikt Muskoka. V roku 2021 malo 17 305 obyvateľov. Mesto sa nachádza sa na rieke Muskoka.
Dejiny.
Pôvodné sídlo bolo založené na brode cez rieku Muskoka River. Do roku 1864 sa nazývalo North Falls. Súčasný názov mesta zvolil kanadský štátny zamestnanec a spisovateľ William Dawson LeSueur. Odvodený bol pravdepodobne z názvu románu "Bracebridge Hall" od Washingtona Irvinga.
V roku 1886 bola do sídla privedená železničná trať. V roku 1889 obdržalo Bracebridge, v ktorom v tom čase žilo asi 1600 obyvateľov, status mesta ("town"). 1. októbra 1894 sa Bracebridge stalo prvým mestom v Ontáriu, ktoré vlastnilo vodnú elektráreň. Odvtedy bolo pridaných niekoľko ďalších elektrární. V meste sa rozvinul kožiarsky priemysel, mlyn, píla a závody na spracovanie vlny, ktorým sa darilo vďaka zdroju vodnej energie.
Ekonomika.
V meste sa dnes vyrábajú káble a drôty, cement, drevárske produkty a automobilové časti. Dôležitý je aj turizmus.
Demografia.
V sčítaní obyvateľstva v roku 2021 malo mesto 17 305 obyvateľov. Podľa sčítania v roku 2016 malo mesto 16 010 obyvateľov, z 15 675 z nich 14 845 uvádza ako rodný jazyk angličtinu, 185 francúzštinu a 655 neoficiálne jazyky, z toho nula jazykov pôvodných obyvateľov. 10 ľudí uviedlo češtinu a nula slovenčinu. 25 ľudí udalo ako etnický pôvod český, 40 slovenský a 45 československý.
Springer

Springer môže byť:
Dom s medailónom

Dom s medailónom () je dom zo začiatku 20. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.
Lokalita.
Dom doktora Stojana Čomakova dom leží v centrálnej časti mesta Plovdiv na ulici „Šesti septemvri“ (, doslova "bulvár Šiesteho septembra").
Charakteristika a dejiny.
Budova bola postavená v roku 1908 v secesnom architektonickom slohu s barokovými elementami.
Autorom projektu bol významný architekt Penčo Kojčev. Budova býva považovaná za jednu z najkrajších secesných stavieb v Plovdive. Fasáda budovy je zdobená rastlinnými a geometrickými motívmi ako aj veľkým množstvom ornamentálnej výzdoby napríklad vo forme pilastrov, vlysov, alebo erbov nad oknami. Najvýznamnejším ozdobným prvkom je však plastika ženskej tváre v medailóne pod kupolou na hlavnom priečelí v rohu budovy, podľa ktorej budova získala svoj zaužívaný názov. Vo vnútornom dvore budovy sa v minulosti nachádzala fontána, bola však demontovaná v období socializmu a jej ďalší osud nie je známy.
Budova bola majetkom plovdivského lekárnika Charitona Kueva, ktorý dal len o niečo neskôr v rokoch 19091910 postaviť neďaleko „Domu s medailónom“ taktiež secesnú budovu lekárne „Marica“, ktorá bola neskôr zbúraná.
Vďaka svojej masívnej tehlovej konštrukcii budova prestála zemetrasenie v roku 1928. V 30. rokoch 20. storočia ju kúpil bohatý kupec Aris Gurbeťan, no v roku 1944 bola znárodnená. V 70. rokoch 20. storočia bola budova využívaná ako sídlo plovdivského advokátskeho kolégia. V 80. rokoch 20. storočia prešla rekonštrukciou pri ktorej bol vybudovaný z jednej strany prízemnej časti budovy priechod v podobe kolonády.
Po roku 1989 bola budova v reštitúcii vrátená do súkromného vlastníctva. V roku 2015 prebehla na budove reštaurácia.
Prícestný kanál

Prícestný kanál je vodný kanál v regióne Podunajsko, na území obce Michal na Ostrove v okrese Dunajská Streda v Trnavskom kraji. Nachádza sa v geomorfologickom celku Podunajská rovina. Ústi do Starého Klátovského kanála. Má dĺžku . Rád toku VI. 
Začiatok.
Začína sa v v poľnohospodárskom extraviláne obce Michal na Ostrove 500 m severovýchodne od severného okraja intravilánu časti obce "Kolónia".
Opis toku.
Od začiatku až do svojho ústia preteká "Prícestný kanál" územím obce Michal na Ostrove severovýchodným smerom cez poľnohospodársky extravilán, preteká cez pole "Panské" a ďalej cez pole "Mokré pastviny", v ústi do Starého Klátovského kanála ako jeho pravostranný prítok.
"Prícestný kanál" patrí do okresu Dunajská Streda v Trnavskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Nemá prítoky.
Pôvod názvu.
Motivantom názvu vodného toku "Prícestný kanál" bola charakteristická poloha kanála vzhľadom na cestu, ktorá vedie z časti obce "Kolónia" severovýchodným smerom k začiatku vodného toku "Prícestný kanál" a pokračuje popri kanáli z pravej (juhovýchodnej) strany kanála ako poľná cesta až k ústiu kanála. Z apelatíva cesta s významom "miestna komunikácia nižšieho rádu" bolo po rozšírení o systémovo predĺženú predponu "pri-/ prí-", po rozšírení o formant "-ný" a po kombinácii so všeobecným podstatným menom kanál s významom "umelý vodný tok so spevnenými aspoň bokmi" utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Prícestný kanál" ako súčasť veľmi početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum "Prícestný kanál" je jedinečným hydronymom (august 2022). 
Referencie.
Kolesárová (vrch)

Kolesárová () je vrch v Nízkych Tatrách. Leží nad Závadkou nad Hronom, približne severovýchodne od Brezna. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Žilinského a Banskobystrického kraja, na pomedzí okresov Liptovský Mikuláš a Brezno a zasahuje na katastrálne územie obce Východná a Závadka nad Hronom. Najbližšími sídlami sú južne situované obce Heľpa, Závadka nad Hronom a Polomka, západným smerom leží Vyšná a Nižná Boca, severne sú osady Svarín a Čierny Váh a severovýchodne obec Liptovská Teplička. Vrch je súčasťou Národného parku Nízke Tatry.
Opis.
Kolesárová leží v hlavnom hrebeni Kráľovohoľských Tatier, medzi Homôľkou () a Veľkou Vápenicou (). Západným smerom leží Babina (), Zadná hoľa (), Homôľka (), Zadná Široká () a Oravcová (), severným Veľký bok (), Nemecká () a Holica (), východným Malá () a Veľká Vápenica (), Medvedia () a Andrejcová (), južným sa za blízkym Horehronským podolím nachádza Kľak () a Fabova hoľa (). Severnú časť hrebeňa odvodňuje riečka Ipoltica do Váhu, voda z južných častí odteká Veľkým a Hlbokým potokom do Hrona. Vrcholovou časťou vedie hrebeňová magistrála.
Výhľady.
Hrebeň i vrcholovú časť pokrýva nesúvislý, miestami riedky lesný porast, umožňujúci obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy.
James Marsden

James Paul Marsden (* 18. september 1973, Stillwater, Oklahoma, USA) je americký herec, model a spevák. Je známy vďaka stvárneniu superhrdinu Cyclopsa, vo filmovej sérii "X-Men". 
Detstvo a mladosť.
Marsden je anglického a francúzskeho pôvodu. Jeho rodičia sa rozviedli, keď mal deväť rokov. Otec bol profesorom zoológie na Univerzite v Kansase a matka bola výživová poradkyňa. Má dve mladšie sestry a dvoch bratov. 
Kariéra.
Jeho prvé herecké úlohy, boli prevažne v televíznych seriáloch ako napríklad "Pestúnka Franny", z roku 1993. Po boku Katie Holmes, si zahral vo filme "Podozrivé správanie", z roku 1998. O rok neskôr, bol obsadený do filmu "X-Men", kde stvárnil rolu superhrdinu menom Cyclopse a film mal premiéru v roku 2000. Postavu Cyclopsea, si zopakoval aj v ostatných pokračovaniach. V rovnakom roku, si tiež zahral aj v dráme "Fáma". Účinkoval tiež v televíznom seriály "Ally McBealová", kde sa objavil v piatej sérii, kde aj preukázal aj svoje spevácke schopnosti. 
V roku 2004 si zahral v úspešnom filme, "Zápisník jednej lásky". Po boku Kate Bosworth, Parker Posey, Brandona Routha a Kevina Spaceya, si zahral vo filme "Superman sa vracia", z roku 2006. Za svoj herecký výkon, získal Marsden pozitívne ohlasy a získal tiež nomináciu na Saturn Awards. O rok neskôr, si zahral rolu princa vo filme "Začarovaní", kde tiež aj spieval. Film získal komerčný úspech a pozitívne recenzie od filmových kritikov.
V roku 2010 si zahral v komédii "Horšie než smrť", po boku herečky Zoe Saldana. V roku 2012 účinkoval v šiestej sérii televízneho seriálu "Studio 30 Rock". Nahradil herca Paula Walkera, vo filme "Čo s láskou" z roku 2014. V rokoch 2016 až 2022 účinkoval v televíznom seriály, "Westworld" a v roku 2019 sa pripojil k hereckému obsadeniu televízneho seriálu "Smrť nás spojí".
Súkromný život.
Marsden sa venoval aj modelingu, pre značku Versace. V roku 2000 sa Marsden oženil za Lisu Linde, ktorou má dve deti. Ich manželstvo sa skončilo rozvodom v roku 2011. V roku 2012 sa mu narodil syn, s bývalou priateľkou Rose Costa.
Axel Springer

Axel Springer môže byť:
Vojtech Fürst

MUDr. Vojtech Fürst (* 3. október 1902, Chtelnica† asi 1944) bol slovenský lekár gynekológ a pôrodník zrejme židovského pôvodu.
Život.
Štúdium všeobecného lekárstva absolvoval na Lekárskej fakulte Univerzity Komenského v Bratislave (LF UK), kde spromoval v roku 1930. V rokoch 19321934 pracoval ako gynekológ a pôrodník v Bratislave, pričom počas letnej sezóny ordinoval v Kúpeľoch Sliač. Z roku 1935 je zachovaná zmienka o tom, že pôsobil ako nehonorovaný sekundár na Klinike pôrodníckej a nemocí ženských LF UK na Zochovej ulici 5. V roku 1941 mu bola v dôsledku protižidovských perzekučných opatrení realizovaných režimom Slovenskej republiky zakázaná lekárska prax. V marci 1941 až auguste 1942 pôsobil ako lekár v Židovskej nemocnici v Seredi a od marca 1943 ako externý lekár v Štátnej nemocnici v Nitre. V auguste 1944 bol zaistený a padol za obeť holokaustu.
Springer-Verlag

Springer-Verlag môže byť:
Habera 2

Habera 2 je názov druhého sólového albumu slovenského speváka Paľa Haberu. Tento album vydalo v roku 1992 hudobné vydavateľstvo Tommü Records.
Julius Springer

Julius Springer môže byť:
Afganská islamská republika

Afganská islamská republika bol dlhý tvar názvu štátu Afganistan v rokoch 2004 až 2021. Nahradil Prechodný islamský štát Afganistan. V auguste 2021 krajinu znova dobylo hnutie Taliban, ktoré na území Afganistanu vyhlásilo islamský emirát.
Dejiny.
Po páde vlády Talibanu v roku 2001 krajinu chvíľu riadila dočasná vláda, až kým 9. októbra 2004 neprebehli prezidentské voľby. Prezidentom sa stal Hámid Karzaj, ktorý krajine vládol do roku 2014, keď bol nahradený Ashrafom Ghanim. 
Počas celej existencie republiky boli v štáte prítomné ozbrojené sily krajín NATO, hlavne USA, ktoré mali za úlohu chrániť novozaloženú republiku pred Talibanom a taktiež pomôcť pri výcviku novej afganskej armády. 
Kolaps.
14. apríla 2021 generálny tajomník NATO Jens Stoltenberg vyhlásil, že aliancia začne 1. mája z územia Afganistanu svoje vojská sťahovať. Taliban na toto zareagoval ofenzívou a už 15. augusta vojská Talibanu vtrhli do Kábulu, kde prevzali moc a 19. augusta vyhlásili obnovenie Afganského islamského emirátu.
Tibor Glenda

Ing. Tibor Glenda (* 22. júl 1955, Rumanová) je bývalý slovenský politik a podnikateľ.
Životopis.
Vyštudoval Strednú priemyselnú školu strojársku, roku 2008 ukončil štúdium na Mechanizačnej fakulte Slovenskej poľnohospodárskej univerzity v Nitre.
Podnikateľská činnosť.
Glenda začal v roku 1991 podnikať v oblasti predaja a servisu kopírovacej techniky. 17. septembra 1991 spolu s Jaroslavom Juríkom v Nitre založil REVIS, verejnú obchodnú spoločnosť, ktorú 7. mája 1992 pretransformovali na REVIS spol. s r.o., Glenda a Jurík pôsobili ako konatelia novej spoločnosti, pričom 9. novembra 1995 rozhodli o jej likvidácii (11. septembra 1998 bola vymazaná z obchodného registra). Od 1. januára 1996 do 2. októbra 2007 bol držiteľom živnostenského oprávnenia na podnikanie v oblasti maloobchodu kopírovacej a kancelárskej techniky, montáže a opravy kancelárskej a reprodukčnej techniky, kopírovacích a fotografických služieb s viacerými prevádzkarňami v meste Nitra. V júli 2006 spolu so svojou manželkou Danielou, rod. Plevovou ako konateľkou založil spoločnosť REVIS-SERVIS spol. s r.o., ktorá sa venuje predaju, prenájmu a servisu tlačiarní, multifunkčných zariadení a kopírovacích strojov, predajom tonerov a spotrebného materiálu do tlačiarní, multifunkčných zariadení a kopírovacích strojov a predajom kancelárskych potrieb.
Okrem svojho podnikania v maloobchode kancelárskej techniky Glenda od 12. marca 2003 do 31. júla 2006 pôsobil ako konateľ nitrianskeho mestského podniku Službyt Nitra, s.r.o.
Politická činnosť.
Glenda pôsobil ako predseda krajskej organizácie strany SMER – sociálna demokracia (SMER-SD) a v rokoch 20062020 bol poslancom Národnej rady Slovenskej republiky (SR) za SMER-SD.
Osobný život.
Je ženatý, má tri deti.
Ázijská kvalifikácia na Majstrovstvá sveta vo volejbale mužov 2018

Ázijská kvalifikácia na Majstrovstvá sveta vo volejbale mužov 2018 bola ázijská kontinentálna kvalifikácia vo volejbale mužov na MS 2018, ktorú organizuje Ázijská volejbalová konfederácia (AVC). Zúčastnilo sa jej 20 (pôvodne bolo prihlásených 24) družstiev, ktoré súťažili o 4 postupové miesta na záverečný turnaj MS v Taliansku a Bulharsku. Prebiehala od 15. septembra 2016 do 14. augusta 2017.
Nasadenie družstiev a systém kvalifikácie.
AVC nasadila družstvá do troch kvalifikačných kôl: subzonálneho, zonálneho a finálového kola podľa rebríčka FIVB k októbru 2015 a podľa zemepisnej polohy krajín. Zo subzonálneho kola, ktoré sa konalo iba v jednej skupine centrálnej zóny AVC, postúpilo 1 družstvo do zonálneho kola. Z piatich regionálnych skupín zonálneho kola postúpilo 5 družstiev do finálového kola. Vo finálovom kole, ktoré sa skladalo z dvoch skupín, bolo priamo nasadených 5 družstiev a 4 najlepšie (po dve z každej skupiny) sa kvalifikovali na MS.
Poznámka: Číslo v zátvorke udáva umiestnenie vo svetovom rebríčku FIVB k októbru 2015.
Subzonálne kolo.
Centrálna zóna.
&lt;br&gt;
Zonálne kolo.
Centrálna zóna.
&lt;br&gt;
Juhovýchodná zóna.
&lt;br&gt;
Oceánska zóna.
&lt;br&gt;
Východná zóna.
Turnaj sa neorganizoval, postúpilo družstvo s lepším umiestnením vo svetovom rebríčku FIVB.
Západná zóna.
Turnaj sa neorganizoval, postúpilo družstvo s lepším umiestnením vo svetovom rebríčku FIVB.
Finálové kolo.
Skupina A.
&lt;br&gt;
Skupina B.
&lt;br&gt;
Kolportáž

Kolportáž alebo kolportovanie môže byť:
GN-z11

GN-z11 je galaxia s vysokým červeným posunom v súhvezdí Veľká medvedica. GN-z11 je v súčasnosti najstaršou a najvzdialenejšou známou galaxiou v pozorovateľnom vesmíre. GN-z11 má spektroskopický červený posun z = 11,09, čo zodpovedá približne 32 miliárd svetelných rokov (9,8 miliárd parsekov) od Zeme.
Názov objektu je odvodený od jeho polohy v poli GOODS-North galaxií a jeho vysokom dopplerovskom zornom poli číslo (GN + z11). GN-z11 je pozorovaná, pretože existovala pred 13,4 miliardami rokov, len 400 miliónov rokov po Veľkom tresku; výsledkom je, že vzdialenosť GN-z11 je nevhodne zaznamenaná ako 13,4 miliárd svetelných rokov, čo je jej mierna vzdialenosť.
Objav.
Galaxia bola identifikovaná tímom, ktorý študoval údaje z kozmického zhromaždenia Hubblovho vesmírneho ďalekohľadu, časti Cosmic Assembly Near-infrared Deep Extragalactic Legacy Survey (CANDELS) a Spitzerovho vesmírneho ďalekohľadu, časti Great Observatories Origins Deep Survey-North (GOODS-North). Výskumný tím použil Hubblovu širokouhlú kameru 3 na meranie vzdialenosti GN-z11 spektroskopicky rozdelením svetla na farby komponentov na meranie červeného posunu spôsobeného expanziou vesmíru. Zistenia, ktoré boli oznámené v marci 2016, odhalili, že galaxia je oveľa ďalej, ako sa pôvodne myslelo, na vzdialenosť, ktorú možno pozorovať na limite vzdialenosti Hubblovho ďalekohľadu. GN-z11 je o 150 miliónov rokov staršia ako predchádzajúci držiteľ rekordov EGSY8p7 a pozoruje sa veľmi blízko ku koncu takzvaných „temných vekov vesmíru“ a „blízko samotného začiatku“ reionizačnej éry.
V porovnaní s Mliečnou cestou má GN-z11 veľkosť 1/25, má 1% hmotnosti a tvorí nové hviezdy približne dvadsaťkrát rýchlejšie. S hviezdnym vekom, odhadovaným na 40 miliónov rokov, sa zdá, že galaxia vytvorila svoje hviezdy relatívne rýchlo. Skutočnosť, že taká masívna galaxia existovala tak skoro po tom, čo sa začali tvoriť prvé hviezdy, je výzvou pre niektoré súčasné teoretické modely tvorby galaxií.
Kolumna

Kolumna môže byť:
Colmar-Ribeauvillé

Colmar-Ribeauvillé je obvod v departemente Haut-Rhin a regióne Alsasko vo Francúzsku. Člení sa ďalej na 98 obcí.
Vznikol v roku 2015 zlúčením bývalých obvodov Colmar a Ribeauvillé.
Kvalifikácia na Majstrovstvá sveta vo florbale žien do 19 rokov 2018

Kvalifikácie na Majstrovstvá sveta vo florbale žien do 19 rokov 2018, ktorú organizuje Medzinárodná florbalová federácia (IFF), sa zúčastnili 4 štáty, ktoré bojovali o 2 miesta na záverečný turnaj. Prebiehala od 8.10. septembera 2018.
Mestské časti Buenos Aires

Buenos Aires sa delí na 48 mestských častí, resp. štvrtí, ktoré sa nazývajú "barrios". Mesto sa však podľa novšieho systému delí aj na 15 komún ("comunas"), pričom každá komúna zahŕňa jednu alebo viac mestských častí (barrios).
Zoznam mestských častí.
Tabuľka mestských častí s rozlohou, počtom obyvateľov a zaradením do komúny.
Ázijská kvalifikácia na Majstrovstvá sveta vo volejbale žien 2018

Ázijská kvalifikácia na Majstrovstvá sveta vo volejbale žien 2018 bola ázijská kontinentálna kvalifikácia vo volejbale žien na MS 2018, ktorú organizuje Ázijská volejbalová konfederácia (AVC). Zúčastnilo sa jej 12 (pôvodne bolo prihlásených 18) družstiev, ktoré súťažili o 4 postupové miesta na záverečný turnaj MS konaných v Japonsku. Prebiehala od 27. januára do 24. septembra 2017.
Priamy postup.
Priamo z Ázie postúpilo iba družstvo hostiteľskej krajiny:
Nasadenie družstiev a systém kvalifikácie.
AVC nasadila družstvá do dvoch kvalifikačných kôl: zonálneho a finálového kola podľa rebríčka FIVB k októbru 2015 a podľa zemepisnej polohy krajín. Zo zonálneho kola, ktoré sa konalo iba v jednej skupine centrálnej zóny AVC, postúpilo 1 družstvo do finálového kola. Ďalšie 2 družstvá z dvoch zón postúpili kvôli odhláseniu sa ostatných družstiev priamo. Vo finálovom kole, ktoré sa skladalo z dvoch skupín, bolo priamo nasadených 7 družstiev a 4 najlepšie (po dve z každej skupiny) sa kvalifikovali na MS.
Poznámka: Číslo v zátvorke udáva umiestnenie vo svetovom rebríčku FIVB k októbru 2015.
Zonálne kolo.
Centrálna zóna.
Pôvodne sa mal turnaj centrálnej zóny uskutočniť v Indii za účasti 5 družstiev: India, Bangladéš, Maldivy, Nepál a Uzbekistan. Kvôli problémom v indickej volejbalovej federácii bol však presunutý do Maldív.
&lt;br&gt;
Finálové kolo.
Skupina A.
&lt;br&gt;
Skupina B.
&lt;br&gt;
Heaven Upside Down

Heaven Upside Down je v poradí vydaný 10. album americkej rockovej kapely Marilyn Manson. Album vyšiel 6. októbra 2017. Marilyn Manson predstavil aj vopred vedúcu skladbu "We Know Where You Fucking Live" nahraním na video-portál YouTube. Album vydali americké vydavateľstvá Loma Vista Recordings a Caroline International. Po pár dňoch od vydania albumu – 9.októbra 2017 Marilyn Manson vydal klip k dlho očakávanej skladbe SAY10. Záujem o pieseň vychádzala z toho, že Marilyn Manson vydal koncom roka ukážku, kde trhá Bibliu a spomedzi Boha a Satana si volí jasnú voľbu, pričom fanúšikovia sa nazdávali, že zabíja prezidenta Donalda Trumpa. V novom klipe bolo vidieť vystupovať aj Johnnyho Deppa.
Prvé zmienky o albume.
V novembri 2015 Marilyn Manson v rozhovore s KEGL oznámil, že spolu s Tylerom Batesom, Twiggym a Gilom Sharonom začali pracovať na desiatom štúdiovom albume kapely.
Základné informácie, ako sú dátum vydania, Manson odhalil v júli 2016 počas rozhovoru s Ryanom J. Downeyom na APMA. Najprv sa špekulovalo, že album ponesie názov SAY10, ale Manson sa v rozhovore vyjadril, že ho je možné pred predstavením zmeniť.
O. Henry

O. Henry (vlastným menom William Sydney Porter, * 11. september 1862, Greensboro, Severná Karolína, USA† 5. jún 1910, New York, New York) bol americký spisovateľ, ktorý sa preslávil krátkymi poviedkami o obyčajných ľuďoch. Na konci väčšiny jeho poviedok dochádza k prekvapujúcemu zvratu deja, čo je pravdepodobne jeden z dôvodov ich úspechu.
Životopis.
Narodil sa v meste Greensboro v Severnej Karolíne a stal sa lekárnikom. V 19 rokoch sa presťahoval do Texasu, kde začal pracovať ako pokladník v banke. Začal písať pre zábavu, oženil sa a narodila sa mu dcéra. Neskôr bol obvinený zo sprenevery peňazí a utiekol do Hondurasu, kde napísal svoju prvú zbierku príbehov. Po manželkinej smrti v roku 1897 sa vrátil späť do Texasu, kde sa vzdal polícii a bol odsúdený na päť rokov väzenia. Vo väzení, i po prepustení a presťahovaní do New Yorku sa ďalej venoval písaniu. Celkovo napísal viac než 600 poviedok a stal sa známym spisovateľom.
Zomrel v roku 1910 na cirhózu pečene, pravdepodobne spôsobenú alkoholizmom.
Planéta Zem II.

Planéta Zem II. je 6-dielny britský prírodopisný dokument od BBC, ktorý sa vysielal od 6. novembra do 11. decembra 2016. Relácia je pokračovaním dokumentárnej série "Planéta Zem" z roku 2006. Dokument moderuje David Attenborough. "Planéta Zem II." je prvou televíznou sériou od BBC nakrútenou v rozlíšení 4K (Ultra HD).
Na Slovensku dokument vysiela RTVS od 13. septembra 2017 na Dvojke.
HAL Light Combat Helicopter

Light Combat Helicopter (LCH) je indický útočný vrtuľník, ktorý bol vyvinutý spoločnosťou Hindustan Aeronautics Limited. Je určený hlavne na ničenie tankov a obrnených vozidiel, avšak pomocou protilietadlových striel Mistral-2 dokáže vrtuľník zostreľovať aj pomaly letiace vzdušné ciele.
Vznik a vývoj.
Vývoj LCH sa začal s cieľom, vyplniť medzeru v spôsobilosti, ktorá sa prejavila počas kargilskej vojny v roku 1999. Indickej armáde v tej dobe chýbali útočné vrtuľníky, schopné prevádzky aj vo vysokých nadmorských výškach. A práve v oblastiach s väčšou nadmorskou výškou sa odohrávala prevažná časť stretov indických a pakistanských jednotiek. Preto sa indická firma HAL obrátila na francúzskeho výrobcu motorov, spoločnosť Turbomeca a spoločne navrhli špeciálny motor optimalizovaný pre extrémne nadmorské výšky.
Úmysel, vyvinúť bojovú helikoptéru, určenú pre potreby indického letectva aj armády, oznámila India ešte v roku 2006. Spoločnosť Hindustan Aeronautics Limited (HAL) mala v tej dobe už niekoľkoročné skúsenosti s vývojom a výrobou viacúčelových vrtuľníkov Dhruv, ktoré boli zavedené do služby v indických ozbrojených silách od roku 2002. Tieto poznatky boli vo veľkej miere využité aj v rámci programu "LCH", z ktorého nakoniec vzišiel rovnomenný útočný stroj.
Prvý prototyp vzlietol v roku 2010 a do roku 2013 boli vyrobené ďalšie dva prototypy. Očakáva sa, že vrtuľníky dosiahnu počiatočné operačné spôsobilosti už v roku 2018.
Konštrukcia.
Pohon vrtuľníka zabezpečujú dva motory Šakti, z ktorých každý má výkon 1200 koní. Tie umožňujú vrtuľníku vzlietnuť do výšky 6 500 metrov. Maximálna rýchlosť, ktorú LCH dokáže dosiahnuť je /h a dolet je .
Maximálna vzletová hmotnosť stroja je 5,8 tony, čo predstavuje približne polovicu vzletovej hmotnosti amerického útočného vrtuľníka AH-64D.
Hlavňovú výzbroj predstavuje kanón M621 od francúzskej spoločnosti Nexter. LCH je dvojmiestny útočný vrtuľník, určený hlavne na ničenie tankov a obrnených vozidiel. Preto sú súčasťou jeho arzenálu aj štyri belgické protitankové riadené strely kalibru . V budúcnosti by mal byť LCH vyzbrojený aj protitankovými strelami indickej proveniencie Helina, ktoré sú momentálne vo vývoji. Pomocou protilietadlových striel Mistral-2 dokáže vrtuľník zostreľovať aj pomaly letiace vzdušné ciele.
Vrtuľník je vybavený pokročilou súpravou elektronického boja od spoločnosti SAAB a sadou moderných senzorov, vyvinutých v spolupráci s izraelským zbrojným priemyslom.
Používatelia.
 India 
Indické vzdušné sily objednali celkovo 65 kusov LCH, zatiaľ čo armáda má záujem až o 114 strojov. V novembri 2016 uvoľnilo indické ministerstvo obrany prostriedky na nákup prvej várky 16 vrtuľníkov, ktoré budú dodané obom zložkám indických ozbrojených síl.
Uppsala General Catalogue

Uppsala General Catalogue ("UGC") je astronomický katalóg 12921 galaxií viditeľných zo severnej pologule. Prvýkrát bol publikovaný v roku 1973.
Katalóg obsahuje všetky galaxie severne od deklinácie -02°30' a do priemeru 1,0 oblúkovej minúty a zdanlivej hviezdnej veľkosti 14,5. Hlavným zdrojom údajov sú snímky z Palomar Observatory Sky Survey (POSS). Obsahuje aj galaxie menšie ako 1 oblúková minúta, ale jasnejšie ako magnitúda 14,5 z Catalogue of Galaxies and of Clusters of Galaxies (CGCG).
Katalóg obsahuje popisy galaxií a ich okolia, bežnú klasifikáciu a pozičné uhly pre sploštené galaxie. Obsahuje aj priemery galaxií a klasifikácia a popisy sú zadané tak presne, ako je to možné zo snímok. Presnosť súradníc je taká, aby bola možná ich identifikácia.
Katalóg obsahuje dodatok, ktorý sa označuje ako UGCA (Uppsala General Catalogue Addendum).
Majstrovstvá Európy v basketbale mužov 1961

Majstrovstvá Európy v basketbale mužov 1961 bol v poradí 12. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Belehrade, v Juhoslácii v dňoch od 29. apríla8. mája 1961, za účasti dovtedy rekordných 19 tímov. Zápasy sa odohrali v aréne Sportska hala na Sajmištu, sídliacej v komplexe "Beogradski Sajam". Šiesty titul (tretí v rade) získal , ktorý vo finálovom zápase zvíťazil nad domácou . Strieborná Juhoslávia získala svoju prvú medailu.
Turnaj zároveň slúžil ako kvalifikácia európskych družstiev na Majstrovstvá sveta 1963, ktoré organizovala Brazília. Kvalifikovali sa na ne 3 najlepšie družstvá.
Nasadenie do výkonnostných košov.
FIBA Europe nasadila družstvá pred žrebovaním do skupín, ktoré sa konalo 28. apríla 1961, do nasledujúcich výkonnostných košov podľa ich výsledkov v predchádzajúcej edícii ME:
Konečné poradie.
Poznámka: Na MS 1963 sa nakoniec kvalifikovalo Francúzsko, nahradilo tak Bulharsko po tom, čo sa bulharské družstvo odmietlo zúčastniť pôvodne plánovaných MS v roku 1962 na Filipínach kvôli účasti .
Leták

Leták je forma marketingovej komunikácie, ktorá môže mať dve podoby a to elektronickú alebo papierovú. Spravidla má viac strán a môže sa taktiež nazývať ako katalóg či propagačná brožúra. Leták môže byť určený na šírenie rôzneho druhu informácií ako napríklad pre účely:
Väčšina letákov je zameraná len na poskytnutie jednoúčelových informácií. 
Maloobchodné letáky.
Forma komunikácie medzi predávajúcim a nakupujúcim. Tlačená verzia letákov býva vo väčšine prípadov vo formáte A4 a či už sa jedná o tlačenú alebo elektronickú verziu, sú farebné a dizajnovo ladené k danému maloobchodu. Z dôvodu vyšších finančných nákladov na tlačenú formu letákov sa snažia spoločnosti využívať novinový papier nižšej hmotnosti. Obsah letáku je tvorený obrázkami ponúkaného tovaru, výstižným popisom produktu a cenou pred zľavou a aktuálnou cenou. Na šírenie elektronickej formy letákov slúži email marketing kedy sú takéto reklamné emaily doručené priamo zákazníkovi na jeho emailovú adresu, alebo ich má predajca vystavené na svojej webovej stránke. Existujú však aj špecializované portály, ktoré obsahujú databázu letákov rozdelených do nasledujúcich kategórií:
Letáky maloobchody zvyčajne vydávajú v určitých pravidelných intervaloch
Letáky politických strán.
Najčastejšie využívaná forma komunikácie v predvolebnom období. Táto forma letákov býva obvykle distribuovaná priamo do schránok domácností. Obsahom býva meno a fotografia zástupcu politickej strany, symbol strany a motto. Letáky v tejto oblasti sú populárne najmä pre ich rýchle šírenie a možnosť ich vylepiť na verejných miestach kde ich uvidia aj občania, ktorí k internetu nemajú prístup. 
Informačné letáky.
Táto forma komunikácie sa používa na propagáciu služby či určitej myšlienky. Informačné letáky sú často využívanú neziskovými organizáciami ale aj štátnymi podnikmi a mestskými inštitúciami.
Gubernia (rozlišovacia stránka)

Gubernia môže byť:
Guvernérstvo

Guvernérstvo môže byť:
Morfologický katalóg galaxií

Morfologický katalóg galaxií ( alebo ) je ruský astronomický katalóg 30 642 galaxií, ktorý zostavil Boris Voroncov-Veľaminov a V. P. Archipovová. Je založený na kontrole snímok z Palomar Sky Survey a domnelo hotový do fotografickej magnitúdy 15. Zahrnutie galaxií do magnitúdy 16 by malo za následok neprimerane veľký objem dát. Katalóg bol publikovaný v piatich častiach alebo kapitolách v rokoch 1962 až 1974, posledná kapitola obsahovala aj určitý počet galaxií s fotografickou magnitúdou nad 15.
MCG

MCG môže byť:
Panamerické majstrovstvá v softbale mužov 2017

Panamerické majstrovstvá v softbale mužov 2017 bol v poradí 10. turnaj panamerických majstrovstiev v softbale mužov, ktoré organizuje Panamerická softbalová konfederácia (WBSC Americas Softball, predtým CONPASA). Konal sa v Santo Domingu, v Dominikánskej republike v dňoch od 15.24. septembra 2017, za účasti 16 tímov. Zápasy sa odohrali v športovom komplexe Centro Olímpico Juan Pablo Duarte. Titul obhájila , ktorá vo finálovom stretnutí zvíťazila nad .
Tieto majstrovstvá zároveň slúžili ako kvalifikácia panamerických družstiev na Majstrovstvá sveta 2019 v Česku. Kvalifikovalo sa na ne 5 najlepších družstiev. Rovnako 5 družstiev sa kvalifikovalo na Panamerické hry 2019 v Lime. 6 družstiev zo zóny Strednej Ameriky a Karibiku (5 pre španielsky hovoriaci a 1 pre anglicky hovoriaci Karibik) sa kvalifikovalo na Stredoamerické a karibské hry 2018 v Barranquille.
Účastníci.
Poznámka: Číslo v zátvorke udáva umiestnenie vo svetovom rebríčku WBSC v roku 2017.
Majstrovstvá Európy v basketbale mužov 1963

Majstrovstvá Európy v basketbale mužov 1963 bol v poradí 13. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa vo Vroclave, v Poľsku v dňoch od 4.13. októbra 1963, za účasti 16 tímov. Zápasy sa odohrali v aréne Hala Ludowa. Prvýkrát turnaju predchádzala kvalifikácia, ktorej sa zúčastnilo 8 družstiev a tie súťažili o 3 postupové miesta. Siedmy titul (štvrtý v rade) získal , ktorý vo finálovom zápase zvíťazil nad domácim . Strieborné Poľsko dosiahlo svoje najlepšie umiestnenie.
Zoznam UGC objektov

Toto je zoznam UGC objektov rozdelený na stránky po 500 položiek.
HIV Drug Resistance Database

HIV Drug Resistance Database, známa tiež ako "Stanford HIV RT and Protease Sequence Database", je databáza Stanford University, ktorá sleduje 93 bežných mutácií HIV. V roku 2008 bola prerobená s 93 bežnými mutáciami po zostavení pôvodnej databázy v roku 2007 s 80 mutáciami. Najnovší zoznam využíva údaje z iných laboratórií v Európe, Kanade a Spojených štátoch vrátane viac ako 15 000 sekvencií neliečených jedincov.
Pozičný uhol

Pozičný uhol môže byť:
Bucovăț (Dumbrava)

Bucovăț () je dedina v Rumunsku v obci Dumbrava, v župe Timiș, ktorá je situovaná v najzápadnejšom cípe rumunského Banátu, severovýchodne od mesta Lugoj.
Dejiny.
Obec Bukovec sa prvýkrát spomína v roku 1440 pod názvom Bwkocz/Bujocz. V čase Rakúsko-Uhorskej monarchie toto územie patrilo Uhorsku, neskôr Maďarsku a bolo súčasťou Krašovsko-Severinskej župy.
Vývoj počtu obyvateľov.
V roku 1869 mala obec 773 obyvateľov, v roku 1910 787 obyvateľov, z čoho 777 bolo Rumunov a 13 Rómov.
Erb.
Vlastný samostatný erb prijala obec pomerne nedávno, v roku 2012. Autorom erbu je slovenský heraldik a historik Miroslav Glejtek.
Zoznam MCG objektov

Toto je zoznam MCG objektov rozdelený na časti podľa deklinácie.
Majstrovstvá Európy v basketbale mužov 1965

Majstrovstvá Európy v basketbale mužov 1965 bol v poradí 14. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Moskve a Tbilisi, v Sovietskom zväze v dňoch od 30. mája10. júna 1965, za účasti 16 tímov. Zápasy sa odohrali prvýkrát v dvoch dejiskách, konkrétne v arénach Centralnoj stadion imeni V. I. Lenina a Tbilisis Sportis Sasakhle. Ôsmy titul (piaty v rade) získal domáci , ktorý vo finálovom stretnutí zvíťazil nad .
Turnaj zároveň slúžil ako kvalifikácia európskych družstiev na Majstrovstvá sveta 1967, ktoré organizoval Uruguaj. Kvalifikovali sa na ne 4 najlepšie družstvá.
Majstrovstvá Európy v basketbale mužov 1967

Majstrovstvá Európy v basketbale mužov 1967 bol v poradí 15. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Helsinkách a Tampere, vo Fínsku v dňoch od 30. septembra8. októbra 1967, za účasti 16 tímov. Prvýkrát hostila turnaj severoeurópska krajina. Zápasy sa odohrali v arénach Helsingin jäähalli a Tampereen jäähalli. Deviaty titul (šiesty v rade) získal , ktorý vo finálovom stretnutí zvíťazil nad .
Ondrej Kalamár

Ondrej Kalamár (* 11. máj 1958, Zvolen) je slovenský spisovateľ. Žije vo Zvolene. Študoval na SPŠ dopravnej vo Zvolene a na VŠDaS v Žiline (5 semestrov). Je spoluzakladateľom Združenia internetových autorov Pars Artem.
Život.
Po predčasnom (ne)ukončení štúdia pacuje v rokoch 19801985 ako mechanik motorových lokomotív v ŽOS Zvolen, v rokoch 19851990 pracuje ako kamenárrezač a brúsič prírodného kameňa v Komunálnych službách okresu Zvolen. Od roku 1990súkromný podnikateľ, najprv v odbore kamenárstvo, neskôr reklama, obchod a sprostredkovacie služby. V súčasnosti živnostník, glosátor pre rádio Regina BB, publicista a spisovateľ. Od roku 2002 vedie literárny klub ZVOLIK.
Tvorba.
Aforizmy.
Zahraničné vydania
Antológie.
Preklady
Filmový scenár.
Spoluproducent filmu
Typ 69

Typ 69 je čínsky tank, vylepšená verzia predchádzajúceho Typu 59 (ktorý bol odvodený zo sovietskeho tanku T-54). Spolu s tankom Typ 79 ide o prvé nezávisle vyrobené čínske hlavné bojové tanky. Tanky typu 69 boli vyrábané medzi rokmi 1963 a 1974, ich hlavnú výzbroj tvorí v Číne vyvinutý kanón s hladkým vývrtom hlavne kalibru 100 mm. Jeho strelivo je odlišné od streliva tankov typu 59, ktorý disponuje 100mm drážkovanými kanónmi. Vozidlo je ľahko pancierované a disponuje stabilizátorom výzbroje a systémom ochrany posádky proti zbraniam hromadného ničenia.
Vyrobený bol v niekoľkých verziách, veľmi rozšírený je variant typu 69-IIA. Verzia 69-III je označovaná aj ako Typ 79.
V 80. rokoch 20. storočia zakúpil okolo 1 000 tankov typov 59 a 69 Irak, ktorý ich následne použil v iracko-iránskej vojne, vo vojne v Zálive a v irackej vojne. Ďalšími užívateľmi, okrem Číny, sú Pakistan, Bangladéš, Irán, Mjanmarsko, Thajsko, Srí Lanka, Zimbabwe a Sudán.
Ján Slezák

Ján Slezák môže byť:
Marko Kovjenić

Marko Kovjenić (* 2. február 1993, Ľubľana, Slovinsko) je slovinsky futbalový záložník, ktorý v súčasnosti hráva za futbalový klub Kranj.
Futbalová kariéra.
Marko Kovjenić sa narodil v slovinskom meste Ljubljana, kde odštartoval svoju futbalovú kariéru. Svoju seniorskú kariéru odštartoval v slovinskom prvoligovom klube NK Domžale. V tomto klube získal aj Slovinsky pohár v sezóne 2010/11, nasledujúcu sezónu získal aj slovinsky Superpohár. Za klub NK Domžale odohral 28 zápasov.
V sezóne 2014/15 hrával za slovenský prvoligový klub FC ViOn Zlaté Moravce. V Zlatých Moravciach odohral päť zápasov a získal dve žlté karty.
Od sezóny 2015/16 hráva za slovinsky klub NK Radomlje. V sezóne 2015/16 postúpil s klubom do prvej Slovinskej futbalovej ligy, ale v sezóne 2016/17 klub NK Radomlje vypadol z najvyššej slovinskej súťaže do druhej ligy.
Reprezentácia Slovinska.
Marko Kovjenić reprezentoval svoju krajinu v mládežníckych tímoch Chorvátska do 18, 19, 20 a 21 rokov. Reprezentovať začal v roku 2010, za reprezentáciu Slovinska do 18 rokov odohral štyri zápasy. V sezóne 2011/12 odohral za reprezentáciu Slovinska do 19 rokov 18 zápasov a strelil tri góly. 21. septembra 2011 nastúpil Marko za reprezentáciu Slovinska do 19 rokov v zápase Škótsko „19“ - Slovinsko „19“ zápas sa skončil 1:2, odohral celý zápas. 30. mája 2012 nastúpil v zápase Macedónsko „19“ - Slovinsko „19“ zápas sa skončil 0:1 a Marko Kovjenić streli jediný gól v zápase. Za reprezentáciu Slovinska do 20 rokov odohral päť zápasov a nestrelil žiadny gól. Za reprezentáciu Slovinska do 21 rokov odohral dva zápasy a nestrelil ani jeden gól.
Majstrovstvá Európy v basketbale mužov 1969

Majstrovstvá Európy v basketbale mužov 1969 bol v poradí 16. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v mestách Neapol a Caserta, v Taliansku v dňoch od 27. septembra5. októbra 1969, za účasti 12 tímov. Počet účastníkov sa oproti predchádzajúcim turnajom znížil zo 16 na 12. Taliansko bola prvá juhoeurópska krajina, ktorá hostila európsky šampionát mužov. Zápasy sa odohrali v arénach Palazzetto dello sport Mario Argento s kapacitou 8 000 divákov a Palazzo dello Sport Caserta. Desiaty titul (siedmy v rade) získal , ktorý vo finálovom stretnutí zvíťazil nad .
Turnaj zároveň slúžil ako kvalifikácia európskych družstiev na Majstrovstvá sveta 1970, ktoré organizovala Juhoslávia. Kvalifikovali sa na ne 2 najlepšie družstvá.
Konečné poradie.
Pozn.: Na MS 1970 hralo aj talianske družstvo, ktoré sa tam dostalo na základe pozvánky.